# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## 🖀: 63/578-512, 06/20/3142365 Email: jegyzo@csanytelek.hu

CS/359-7/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:** *Csanytelek Község Polgármestere 2024. október, november és decemberi időszakra járó szabadsága megállapítása*

**Tisztelt Képviselő-testület!**

Emlékeztetem Önöket arra, hogy a Képviselő-testület 11/2024. (II. 29.) Ökt határozatába foglalta a település Polgármestere 2024. évben kivehető szabadsága napjainak számát, melyet összesen 31 napban hagyott jóvá.

Az idei évi önkormányzati képviselők és polgármesterek választására tekintettel csonka évet kell alapul venni a polgármesterek 2024. évi szabadsága jogcímekor, ezért kizárólag 29 napot lehetett megállapítani.

Csanytelek Község Önkormányzata Képviselő-testülete a tárgyban általa hozott, Erhard Gyula polgármester 2024. évi szabadságáról rendelkező 11/2024. (II. 29.) Ökt határozatát a 19/2024. (III. 28.) Ökt határozatával *hatályon kívül helyezte*  a közszolgálati tisztviselőkről szóló 2011. évi CXCIV. törvény 225/C. §-a szerinti jogkörében eljárva és 2024. évre vonatkozóan **a település polgármestere számára összesen 29 nap szabadság kivételét engedélyezte.** A döntés jogalapja: az Alaptörvény 35. cikke (2) bekezdése, miszerint a hivatalban lévő polgármester megbízatása 2024. október 1. napjáig tart, így közszolgálati jogviszonya 2019. október 13. napjától 2024. október 1. napjáig állt fenn. Ebből levezethető, hogy 2024. január 1. napjától 2024. október 1. napjáig terjedő időszakra a hivatalban lévő polgármester összesen 29 nap szabadságot vehetett igénybe, a fent hivatkozott határozathoz csatolt 1. melléklettel módosított ütemezés szerint.

Tekintettel arra, hogy Csanytelek településen a 2024. június 9. napján megtartott önkormányzati képviselői és polgármester választása eredményeként Erhard Gyula 2024. október 01. napjáig betöltött polgármesteri tisztsége ugyanezen a napon új közszolgálati jogviszony keletkeztetésével újra indul, így *2024. október 1. és 2024. december 31. napja közötti időszak alatt jogosulttá válik az évből hátralévő 3 hónapra járó 10 munkanap szabadság kivételére* az alábbi határozatba foglaltak szerint.

**.../2024. (III. .. .) Ökt határozat**

**Tárgy:** *Csanytelek Község Polgármestere 2024. október, november és decemberi időszakra járó szabadsága megállapítása*

**H a t á r o z a t i javaslat**

Csanytelek Község Önkormányzata Képviselő-testülete a tárgyban általa hozott, Erhard Gyula polgármester 2024. október 1. napjától 2024. december 31. napjáig tartó időszakra a közszolgálati tisztviselőkről szóló 2011. évi CXCIV. törvény 225/C. §-a szerinti jogkörében eljárva, a település polgármestere számára **összesen 10 munkanap** **szabadság kivételét engedélyezi.** A döntés jogalapja: az Alaptörvény 35. cikke (2) bekezdése, miszerint a hivatalban lévő polgármester megbízatása 2024. október 1. napjáig tart, így közszolgálati jogviszonya 2019. október 13. napjától 2024. október 1. napjáig állt fenn, szabadsága pedig 2024. január 1. napjától 2024. október 1. napjáig terjedő időszakra terjedően 29 napban megállapított és kivett. A polgármester új jogviszonya 2024. október 01. napjától indult, így ezért december 31. napjáig 10 munkanap adható, ill. vehető ki. Ezzel teljesül a vonatkozó központi jogszabályban meghatározott előírás, az évi 39 munkanap engedélyezése 2024. évre.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Hivatal Adó- és Pénzügyi Iroda Vezetője
* Irattár

**Tisztelt Képviselő-testület!**

Indítványozom a tárgyan kiadott előterjesztés, annak 1. melléklete és határozati javaslata változtatás nélküli elfogadását, figyelemmel a szabadság kivétele ütemezésére.

C s a n y t e l e k, 2024. október 07.

Tisztelettel: ..............................................................................

Kató Pálné jegyző

1. *melléklet a …/2024. (X. .) Ökt határozathoz*

|  |  |  |  |
| --- | --- | --- | --- |
| **Év** | **Hónap** | **Naptári nap megjelölése** | **Igénybe venni kívánt napok száma adott hónapban** |
| 2024. | október | 16-17  29-30 | 2  2 |
| november | 27-28 | 2 |
| december | 5-6  16-17 | 2  2 |

összesen: október – december 10 munkanap

|  |  |  |  |
| --- | --- | --- | --- |
| **Év** | **Hónap** | **Naptári nap megjelölése** | **Igénybe venni kívánt napok száma adott hónapban** |
| 2024. | január | 22-23 | 2 |
| február | 14-15 | 2 |
| március | 26-27 | 2 |
| április | 8-9  29-30 | 2 2 |
| május | 8-10 | 3 |
| június | 3-6 | 4 |
| július | 10-11 17-18 | 2  2 |
| augusztus | 1-2  21-22 | 2 2 |
| szeptember | 3-4  11-12 | 2  2 |

összesen: január – szeptember 29 munkanap