**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/1473-7/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:** *Alpolgármester választása, jogállásának meghatározása tárgyában tájékoztatás*

**Tisztelt Képviselő-testület!**

Tájékoztatom Önöket arról, hogy a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 74. § (1) bekezdése akként rendelkezik, hogy a Képviselő-testület – saját tagjai közül – a ***polgármester javaslatára*, titkos szavazással, minősített többséggel** –(a képviselő-testület megbízatásának időtartamára) a **polgármester helyettesítésére, munkájának segítésére alpolgármestert választ,** tehát ***minden önkormányzatnak kell legalább egy alpolgármestert választania.***

Az Mötv. 76. § a) pontjából vezethető le az *alpolgármester alakuló ülésen való megválasztásának kötelezettsége,* mivel *az alpolgármester tisztsége megszűnik* az ott felsoroltak szerinti helyzetben.

A titkos szavazás lebonyolítását a hatályos önkormányzat szervezeti és működési szabályzata értelmében az Ügyrendi Bizottság képviselő tagjai végzik (melyről külön jegyzőkönyv készül, amely az alakuló ülés jegyzőkönyvének melléklete).

Az Mötv. 75. § (2) bekezdése úgy rendelkezik, hogy *azon alpolgármester, akit nem a képviselő-testület tagjai közül választottak,* **nem tagja a képviselő-testületnek,** továbbá **a polgármestert a képviselő-testület elnökeként nem helyettesítheti,** de a képviselő-testület ülésein tanácskozási joggal részt vehet. Jogállását tekintve reá is a képviselő-testület tagjai közül választott alpolgármesterre irányadó jogszabályokat kell alkalmazni.

Felhívom a figyelmet arra, hogy az önkormányzat hatályos szervezeti és működési szabályzata akként rendelkezik, hogy a Képviselő-testület *alpolgármestert kizárólag a képviselő-testület tagjai sorából választ, külsős Alpolgármester választására nem kerül sor.* Amennyiben ettől el kíván térni a Képviselő-testület, akkor azt megelőzően *módosítani kell az önkormányzat SZMSZ-ét* és majd csak ezt követően kerülhet sor az alpolgármester választás lebonyolítására.

Az alpolgármester megválasztásáról és e tisztség betöltésének módjáról (társadalmi megbízatású tevékenységéről) a képviselő-testület határozattal dönt.

Az Mötv. 49. § (1a) bekezdés rendelkezik a *személyes érintettség szabályairól*, benne a képviselő-testület általi döntéséből az adott érintett személyre vonatkozó kizárásáról, mely alól kivétel, a képviselő választására, kinevezésére, megbízására, delegálására vonatkozó eljárás. Ezért nincs szükség személyes érintettség bejelentése eljárás lefolytatására. A személyes érintettségre vonatkozó rendelkezés mellett az Mötv. 46. § (2) bekezdésében írt zárt ülés kötelező elemét is figyelemmel kell kísérni akkor, ha az érintett a megválasztására vonatkozó *napirend nyilvános testületi ülésen való tárgyalásba nem egyezik bele.*

**Tisztelt Képviselő-testület!**

Indítványozom az előterjesztésben és a határozati javaslatban foglaltak változtatás nélküli elfogadását és az alábbi határozat meghozatalát.

C s a n y t e l e k, 2024. október 07.

Tisztelettel:

........................................................

Kató Pálné jegyző

**…./2024. (X. ... .) Ökt határozat**

**Tárgy:** *Alpolgármester választása, jogállásának meghatározása*

**Határozati javaslat**

1. Csanytelek Község Önkormányzata Képviselő-testülete Tagjai közül **1 fő társadalmi megbízatású alpolgármestert választ** 2024. október 01. napjától a képviselő-testület megbízatásának időtartamára a Magyarország helyi önkormányzatairól szóló 2011. évi CLXXXIX. törvény 74. § (1) bekezdésében számára biztosított jogkörében eljárva. A Képviselő-testület rögzíti, hogy az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 26. § (1) bekezdése értelmében, *a Képviselő-testületen kívülről külsős alpolgármestert nem választ.*
2. Csanytelek Község Önkormányzata Képviselő-testülete Erhard Gyula polgármester úr javaslatára, titkos szavazással, minősített többséggel 2024. október 11. napjától a képviselő-testület megbízatásának időtartamára tagjai közül a polgármester helyettesítésére, munkájának segítésére **………………………** képviselő ….. (szül. hely: ……….. ideje:………….., anyja neve:……………… Csanytelek, ……………… sz. alatti lakost) *választotta meg* **társadalmi megbízatású alpolgármesternek.**

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester (Helyben)
* Kató Pálné jegyző és általa
* Megválasztott Alpolgármester (Helyben)
* Irattár

444444444444444444444444444444444444444444444444444444444444444444444444444444444444444

4/2024.

**Csanytelek Község Önkormányzata Képviselő-testülete**

***Ügyrendi Bizottsága***

**2024. október 11-én (pénteken) megtartott rendkívüli nyílt ülésének**

**j e g y z ő k ö n y v e**

**444444444444444444444444444444444444444444444444444444444444444444444444444444444444444**

**J e g y z ő k ö n y v**

**Készült:** Csanytelek Község Önkormányzata Képviselő-testülete *Ügyrendi Bizottsága* 2024. október 11-én (pénteken) tartott rendkívüli üléséről.

**Jelen vannak:** Kovács Andrea bizottság elnöke

Somodi Balázs bizottság elnökhelyettese

Palásti Pál bizottság tagja

Erhard Gyula polgármester

Kató Pálné jegyző

**Kovács Andrea Ügyrendi Bizottság Elnöke:** köszöntötte a bizottság rendkívüli ülésén megjelent bizottsági tagokat és megállapította, hogy az ülés határozatképes, mivel 3 tag megjelent. Javaslatot tett az ülés napirendi pontjára, melyet szavazásra bocsájtott, melyből megállapította, hogy a bizottság egyhangú szavazással, határozat hozatala nélkül jóváhagyta javaslatát.

**Napirendi: Előadó:**

**Tárgy:** *Alpolgármester választásával kapcsolatos* *titkos szavazás lebonyolítása* Kovács Andrea elnök

Kató Pálné jegyző

**Kató Pálné jegyző:** ismertette az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (1) bekezdés a) pontjában foglaltakat, miszerint az *Ügyrendi Bizottság képviselői megbízással rendelkező tagjai közreműködésével szavazatszámláló bizottságként ellátja a képviselő-testület ülésein a titkos szavazás lebonyolítási teendőit.* Elmondta, hogy a tárgyi jegyzőkönyv az alakuló ülés jegyzőkönyvéhez mellékelt dokumentum.

**Erhard Gyula polgármester:**  Felkérte az Ügyrendi Bizottság Elnökét, hogy adjon tájékoztatást a titkos szavazásra vonatkozó szabályokról és bonyolítsa le a szavazást.

**Kovács Andrea Ügyrendi Bizottság elnöke:** Ismertette a *titkos szavazás* *menetét,* majd szétosztotta a képviselő-testület tagjai között az alpolgármester választására készült szavazólapokat.

A képviselők és a polgármester úr az urnába helyezte a szavazólapokat.

**Kovács Andrea Ügyrendi Bizottság elnöke:** A szavazatok összesítése után tájékoztatta a jelenlévőket arról, hogy a szavazás érvényes volt, mely szerint 7 képviselő **.....................................** alpolgármester jelöltre 7 igen szavazat (0 érvénytelen szavazat és rontott szavazólap nélkül) érkezett. A képviselő-testület társadalmi megbízatású alpolgármesternek **................................** képviselő asszonyt/urat választotta meg. A választás lebonyolítása mindenben megfelelt a vonatkozó jogszabályban foglaltaknak. Megköszönte az ülésen megjelentek részvételét és az ülést befejezettnek nyilvánította.

K.m.f.

…………………………….. ……………………………………

ÜB elnök bizottság elnökhelyettese