**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/1473-16/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:** *Önkormányzati képviselők, Bizottsági Elnökök és Tagok tiszteletdíjáról szóló önkormányzati rendelet*

*felülvizsgálata*

**Tisztelt Képviselő-testület!**

Tájékoztatjuk Önöket arról, hogy a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 35. § (1) bekezdése akként rendelkezik, hogy a Képviselő-testület az *önkormányzati képviselő, a bizottsági elnök, a bizottsági tag* számára önkormányzati rendeletében meghatározott mértékű *tiszteletdíjat, természetbeni juttatást* állapíthat meg. Emlékeztetjük Önöket arra, hogy a Képviselő-testület 20/2012. (XI. 16.) önkormányzati rendelete határozta meg a helyi önkormányzati képviselők és a képviselő-testület mellett működő bizottságok elnökei és tagjai tiszteletdíjazása szabályait.

A változások sorozatát indította el az Mötv. 2014. október 12. napján hatályba léptetett 158. §-a rendelkezése, melynek értelmében hatályát vesztette a Pttv. amely eddig szabályozta tárgyban a képviselő-testület eljárásrendjét.

Az Mötv. 143. § (4) bekezdése f) pontja *felhatalmazást ad a helyi önkormányzat képviselő-testületének arra, hogy önkormányzati rendeletben szabályozza az önkormányzati képviselőnek, a bizottsági elnöknek, a bizottsági tagnak járó tiszteletdíj összegét és a természetbeni juttatást.*

Az Mötv. 35. § (2) bekezdése kimondja, hogy amennyiben az önkormányzati képviselő egyben bizottsági elnök, vagy tag, akkor számára magasabb összegű tiszteletdíj is megállapítható. Fontos kitétel, hogy a törvény nem határoz meg alsó/felső összeghatárt, viszont szigorító feltételként írja elő, hogy **az önkormányzati képviselő számára történő tiszteletdíj megállapítása és folyósítása nem veszélyeztetheti az önkormányzat kötelező feladatai ellátását.** Ennek azért van jelentősége, mert az önkormányzat költségvetésében feladat finanszírozási körben a központi költségvetésből *állami támogatás nem biztosított ugyanúgy, mint minden más, az önkormányzat által önként vállalt feladatra sem.*

Az Mötv. 35. § (3) bekezdése értelmében az önkormányzati képviselő számára, a képviselő-testület képviseletében, vagy a polgármester megbízásából végzett tevékenysége során felmerült, számlával igazolt szükséges *költsége megtéríthető*, melynek kiegyenlítése engedélyezésére a polgármester jogosult. A fentiekből levezethető, hogy *költségátalány nem állapítható meg.*

Az Mötv. 35. § (4) bekezdése szerint *az önkormányzati képviselők tiszteletdíja közérdekű adat.*

Az önkormányzati képviselők, bizottsági elnökök, tagok, a tárgyban jelzett, önkormányzati rendeletben szabályozott **tiszteletdíjak összegéről** több ciklusán át *lemondtak, vagy visszautasították azt,* egyben rendelkeztek az összeg közérdekű célra, az önkormányzat által létrehozott Európai Csanytelekért Közalapítvány javára való átutalásáról. *A községi parkban lévő fitnesz gépek, a játszótéren található egyes elemek, a parki fásítás, a park térkövezése, padok vásárlása,* több millió Ft értéket képvisel, amelyeknek közösségi használatbavételét, az érintettek önzetlen felajánlása tette lehetővé, melyet a településen élő minden állampolgár nevében tisztelettel megköszönünk.

Tájékoztatjuk Önöket arról, hogy tárgyi önkormányzati rendeletben havonta

* *az önkormányzati képviselő bruttó* **10.000.-Ft**,
* *bizottsági elnök bruttó* **6.000.- Ft,**
* *képviselő és nem képviselő bizottsági tag bruttó*  **4.500.- Ft**

**tiszteltdíjra** szerzett jogosultságot.

A fent leírt szigorú szabályok betartására és az önkormányzat adott évi költségvetési rendeletében önként vállalt feladatok közé sorolt, a központi költségvetésből feladat finanszírozás címén nem támogatott feladatellátásra hivatkozással, a hatályos szervezeti és működési szabályzat kötelező rendelkezése szerint eljárva, - miszerint minden az önkormányzat költségvetését érintő előterjesztés polgármester és jegyző közös beterjesztésében nyújtható be képviselő-testület elé -, javasoljuk a tárgyban érintettek körében **a tiszteletdíjak eddigi összegben való megállapítását, annak önkormányzati rendeletben való hatályban tartását.**

**Tisztelt Képviselő-testület!**

Indítványozzuk tárgyi előterjesztésben, annak határozati javaslatában foglaltak megvitatását és változtatás nélküli elfogadását.

C s a n y t e l e k, 2024. október 07.

Tisztelettel:

....................................................... ..............................................

Erhard Gyula Kató Pálné

polgármester jegyző

**…../2024. (X. .. .) Ökt határozat**

**Tárgy:** *Önkormányzati képviselők, bizottsági elnökök és tagok tiszteletdíjáról szóló önkormányzati rendelet felülvizsgálata*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta és változtatás nélkül elfogadta a polgármester és a jegyző közös előterjesztésében tárgyban benyújtott javaslatát és a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében és a 143. § (4) bekezdés f) pontjában biztosított jogkörében eljárva, felkéri az Ügyrendi Bizottságot és a Pénzügyi Ellenőrző, Foglalkoztatáspolitikai és Településfejlesztési Bizottságot a jegyző által elkészített tárgyi önkormányzati rendelet előkészítésében való közreműködésre, az önkormányzat hatályos szervezeti és működési szabályzatában foglaltak szerint eljárva, azzal, hogy nem kíván változtatni sem tartalmi, sem formai szempontból a hatályos önkormányzati rendeleten.

Végrehajtás határideje: a képviselő-testület soros ülése, legkésőbb 2024. november 30.

Végrehajtásért felelős: Kató Pálné jegyző és az érintett Bizottságok Elnökei

Beszámolás határideje: soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző
* Érintett bizottságok nem képviselő tagjai (Helyben)
* Irattár