**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/1473-10/2024./I.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:** *Önkormányzati bizottságok megválasztása vonatkozó tájékoztatás*

**Tisztelt Képviselő-testület!**

Tájékoztatom Önöket arról, hogy a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. § (1) bekezdésében meghatározottak alapján a Képviselő-testület az alakuló (vagy az azt követő) ülésen *a polgármester előterjesztésére köteles megválasztani (minősített többséggel) a törvény által kötelezően létrehozandó és az SZMSZ szerinti bizottságokat.*

A bizottság elnökét és tagjainak több mint a felét az önkormányzati képviselők közül kell választani. Az önálló bizottsági munka garanciáját adja, hogy *nem lehet a bizottság elnöke vagy tagja a polgármester* (Mötv. 58. § (1) bekezdés) és az *alpolgármester sem,* hiszen reá a polgármesterre irányadó szabályokat kell alkalmazni.

A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel. A Bizottság elnöke, tagja megbízatásáról bármikor lemondhat, a polgármesterhez írásban benyújtott nyilatkozatával, mely nyilatkozat nem vonható vissza és az érvénybe lépéséhez nem szükséges a Képviselő-testület jóváhagyása az Mötv. 58. § (2)-(3) bekezdése értelmében.

A bizottságok feladatkörükben *előkészítik a képviselő-testület döntéseit,* továbbá, amennyiben a testület megbízza a bizottságot, úgy *átruházott hatáskörben a testület helyett döntést hoz.*  A döntési jog a képviselő-testület által bármikor visszavonható. A bizottság feladatkörére az Mötv. 59. §-ában foglaltak az irányadók.

Az Mötv. 60. §-a akként rendelkezik, hogy a *bizottsági ülések összehívására, működésére, nyilvánosságára, határozatképességére és határozathozatalára, az általa hozott döntések végrehajtására, a bizottság tagjainak kizárására, a bizottsági ülésen készült jegyzőkönyv tartalmára a képviselő-testületre vonatkozó szabályokat kell alkalmazni, azzal az eltéréssel, hogy a bizottság jegyzőkönyvét a bizottság elnöke és egy tagja írja alá,* továbbá *a bizottsági tag döntésből való kizárásáról a bizottság önmaga dönt.*

Az Mötv. 61. §-a értelmében a *polgármester* indítványára, annak megtételét követő 8 napon belül a *bizottságot össze kell hívni.* A polgármester *felfüggesztheti a bizottság által hozott jogsértő döntés végrehajtását, amennyiben az sérti az önkormányzat érdekeit, vagy ellentétes a képviselő-testület vonatkozó határozatával.* A bizottságok működésének *ügyviteli feladatait a polgármesteri hivatal látja el.*

Az önkormányzat szervezeti és működési szabályzata határozza meg azokat *az előterjesztéseket, amelyek az adott bizottság véleményével, állásfoglalásával, egyetértésével nyújthatók be* a képviselő-testület elé.

A bizottsági tagok megválasztása *minősített többséggel* történi, a képviselő-testület által.

Az Mötv. 57. § (2) bekezdésében foglaltak alapján eljárva, - mint 2000 főnél több lakosú település – **kötelező *pénzügyi bizottság***  és ***vagyonnyilatkozatok vizsgálatát* végző bizottság** ***létrehozása,*** mely bizottság az önkormányzat szervezeti és működési szabályzatában foglaltak szerint gondoskodik a *vagyonnyilatkozatok nyilvántartásáról, kezeléséről és őrzéséről.*

Az eddigi jól bevált gyakorlatot követve változtatás nélkül ugyanazon elnevezéssel és feladatkör meghatározással kezdeményezem  **két önkormányzati bizottság:**

* **Ügyrendi Bizottság,** és
* **Pénzügyi Ellenőrző, Foglalkoztatáspolitikai és Településfejlesztési Bizottság**

**létrehozását**, az önkormányzat hatályos szervezeti és működési szabályzatában foglaltak szerint.

**Ügyrendi Bizottság**

* a polgármester és az önkormányzati képviselők *összeférhetetlensége* (Mötv. 37. §) kivizsgálására irányuló jogosítvány gyakorlása és
* *a méltatlanság* (Mötv. 38. §.) kivizsgálására irányuló jogosítvány gyakorlása.

E Bizottságnak nem elhanyagolható feladatai közé tartozik az Mötv. 39. §-a (3) bekezdése szerint

* a polgármester és képviselők megbízó levelei átvételét követően *a vagyonnyilatkozat tételi kötelezettségük kötelező volta okán*, az SZMSZ 23. § (2) bekezdése h), i), j) pontja szerinti közreműködés, továbbá
* *önkormányzati rendeletek előkészítésében való közreműködés, véleményezési jogkör gyakorlása*,
* *az önkormányzat és a hivatal szervezeti és működési szabályai betartásának ellenőrzése,* stb.

A **Pénzügyi Ellenőrző, Foglalkoztatáspolitikai és Településfejlesztési Bizottság**

feladat- és hatáskörét tekintve jogosított

* az önkormányzat *adó- költségvetési döntéseit* előkészítő, véleményező, javaslattevő szerveként eljárni, különös figyelemmel
* *az önkormányzati tulajdonnal, és önkormányzati vagyonnal való gazdálkodásra.*

Nagy jelentőséget kap e bizottság tevékenységi körében

* a település *ifjúságára* (bölcsődés, óvodás, általános iskolás, középiskolások) *tehetséggondozása* (önkormányzati rendelettel alapított díjak elosztása, Arany János programban anyagi támogatás biztosítása), *szociális támogatása* (Bursa Hungarica ösztöndíj rendszerben való részvétel, anyagi támogatással),
* a *település minden területét lefedő fejlesztési célkitűzések előkészítése,* beruházásokban, közbeszerzések lebonyolításában való közreműködés,
* az *egészséges életmód, az egészségügyi alapellátásra vonatkozó* (házi orvosi, fogorvosi feladatok) pályázatok elbírálásában való részvétel,
* *lakáspolitika* (a településen üresen álló lakóingatlanok hasznosítása), „adok- veszek-cserélek” program támogatása,
* *a településen élő szociálisan rászorulók támogatása* körében juttatások (pl. szociális tűzifa), természetbeni juttatások odaítélésében való közreműködés,
* *a civil szervezetek támogatása,*
* *a település környezetvédelme, a sportélet*  és
* minden olyan feladat, amelyet a képviselő-testület számára szabályzatában előír.

Felhívom a figyelmet, hogy az Mötv. 49. § (1) bekezdésében írt *személyes érintettség bejelentésére, a zárt ülés tartására* vonatkozó szabályokat a *bizottsági tagok* tekintetében ugyancsak alkalmazni kell.

**Tisztelt Képviselő-testület!**

Indítványozom az előterjesztésben foglaltak megvitatását, határozatba foglalását és változtatás nélküli elfogadását.

C s a n y t e l e k, 2024. október 07.

Tisztelettel:

..........................................................

Kató Pálné jegyző

**Csanytelek Község Polgármesterétől**

**6647 Csanytelek, Volentér János tér 2*. sz.***

**Tel.: 63 / 578–510 Fax: 63 / 578-517**

**e-mail:** [csanytelek@csanytelek.hu](mailto:csanytelek@csanytelek.hu) **,** [**www.csanytelek.hu**](http://www.csanytelek.hu)

CS/1473-10/2024./II.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:** *Önkormányzati bizottságok létrehozására és személyi összetételére javaslat*

**Tisztelt Képviselő-testület!**

A jegyző asszony által az *önkormányzati bizottságok megválasztása*  tárgyában benyújtott előterjesztésében foglaltakat megerősítve kezdeményezem a hatályos önkormányzati szervezeti és működési szabályzatban foglaltak szerinti **két önkormányzati bizottság: az**

* **Ügyrendi Bizottság, a**
* **Pénzügyi Ellenőrző, Foglalkoztatáspolitikai és Településfejlesztési Bizottság**

létrehozását, az önkormányzat hatályos SZMSZ szerinti feladatkörök ellátására.

*Az eddigi tapasztalatokra alapozva az alábbi személyi összetételű bizottságok felállítását indítványozom a vonatkozó törvényben a polgármesterre ruházott jogomnál fogva:*

**az Ügyrendi Bizottság**

Elnökének **Kovács Andrea**  képviselő asszony

Elnökhelyettesének: **Bernát János**  képviselő úr

Képviselő tagjának: **Bartus László** képviselő úr

Nem képviselő tagjának: **Mucsiné Mészáros Tímea** intézményvezető

Nem képviselő tagjának: **Palástiné Pap Ildikó** segédkönyvtáros

személyét beiktatni, határozatba foglalni,

**a Pénzügyi Ellenőrző, Foglalkoztatáspolitikai és Településfejlesztési Bizottság**

Elnökének: **Palásti Pál** képviselő úr,

Elnökhelyettesének **Bartus László** képviselő úr,

Képviselő tagjának: **Mucsi István**  képviselő úr,

Nem képviselő tagjának: **Potorné Kovács Ágnes** óvodatitkár,

Nem képviselő tagjának: **Szabóné Pálinkás Györgyi** intézményvezető

személyét beiktatni, határozatba foglalni.

**Tisztelt Képviselő-testület!**

Javaslom Önöknek ezen előterjesztésben és határozati javaslatban foglaltak megvitatását és változtatás nélküli elfogadását.

C s a n y t e l e k, 2024. október 07.

Tisztelettel:

........................................................................

Erhard Gyula polgármester

**……/2024. (X. .. .) Ökt határozat**

**Tárgy:** *Az Ügyrendi Bizottság megalakítása*

**Határozati j a v a s l a t**

Csanytelek Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 57. § (1)-(2) bekezdésében foglalt jogkörében eljárva, állandó bizottságaként, 2024. október 11. napjától 5 fős **Ügyrendi Bizottságot** hoz létre, *az önkormányzat szervezeti és működési szabályzatában foglalt feladatok végrehajtására a* Képviselő-testület megbízatásának időtartamára, az alábbi *személyi összetételben:*

Elnök: **Kovács Andrea** képviselő asszony

Elnökhelyettes: **Bernát János** képviselő úr

Képviselő tag: **Bartus László** képviselő úr

Nem képviselő tag: **Mucsiné Mészáros Tímea** intézményvezető

Nem képviselő tag: **Palástiné Pap Ildikó** segédkönyvtáros

személyi összetételével.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Érintett bizottsági tagok (Helyben)
* Erhard Gyula polgármester
* Kató Pálné jegyző és általa
* Kecskeméti Dorottya Jegyzői Irodavezető
* Irattár

**……/2024. (X. .. .) Ökt határozat**

**Tárgy:** *A Pénzügyi Ellenőrző, Foglalkoztatáspolitikai és Településfejlesztési Bizottság megalakítása*

**Határozati j a v a s l a t**

Csanytelek Község Önkormányzata képviselő-testülete a Magyarország helyi önkormányzatairól szóló 2011. évi CLXXXIX. törvény 57. § (1)-(2) bekezdésében foglalt jogkörében eljárva, állandó bizottságaként 2024. október 11. napjától, 5 fős **Pénzügyi Ellenőrző, Foglalkoztatáspolitikai és Településfejlesztési Bizottságot** hoz létre a képviselő-testület megbízatásának időtartamára, *az önkormányzat szervezeti és működési szabályzatában foglalt feladatok végrehajtására,* az alábbi *személyi összetételben:*

Elnök: **Palásti Pál** képviselő úr,

Elnökhelyettes: **Bartus László** képviselő úr.

Képviselő tag: **Mucsi István**  képviselő úr,

Nem képviselő tag: **Potorné Kovács Ágnes** óvodatitkár

Nem képviselő tag: **Szabóné Pálinkás Györgyi** intézményvezető

személyi összetételével

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Érintett bizottsági tagok (Helyben)
* Erhard Gyula polgármester
* Kató Pálné jegyző és általa
* Kecskeméti Dorottya Jegyzői Irodavezető
* Irattár