**Csanytelek Község Önkormányzata**

**Polgármesterétől**

**6647 Csanytelek, Volentér János tér 2**

**Tel.: 63 / 578–510 Fax: 63 / 578-517**

**e-mail:** [csanytelek@csanytelek.hu](mailto:csanytelek@csanytelek.hu) **, www.csanytelek.hu**

CS/1473-8/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:** *Az alpolgármester tiszteletdíjának megállapítása, költségtérítése összegének jóváhagyása*

**Tisztelt Képviselő-testület!**

Tájékoztatom Önöket arról, hogy az **alpolgármester illetményét,** vagy **tiszteletdíját** (annak emelését is) a Képviselő-testület, a település polgármestere előterjesztése alapján állapíthatja meg, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdése szerint eljárva.

A társadalmi megbízatású alpolgármester tiszteletdíja összegéről az Mötv. 80. § (1) bekezdése akként rendelkezik, hogy annak összege a település regnáló polgármestere illetménye (amely jelenleg havi bruttó 780.000.- Ft ) 70-90 %-át meg nem haladó összeg lehet.

A társadalmi megbízású alpolgármestert a főállású polgármester havi illetménye összegének 50 %-a illetheti meg, ami havi bruttó **390.000.- Ft** összeg.

A társadalmi megbízatású alpolgármestert a tiszteletdíj összege a megválasztása napjától (2024. október 11.) illeti meg.

Kezdeményezem a társadalmi megbízatású alpolgármester számára az adható *t i s z t e l e t d í j a* (390.000.- Ft 90 %-ában), havi bruttó **351.000.-Ft**  összegben való megállapítását a tisztségének fennállása idejére.

A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat. Amennyiben erre sor került, úgy arról az alakuló ülésen fog az alpolgármester bejelentést tenni, melynek ismeretében lehet a csatolt határozatot számosítani.

Az Mötv 80. §-a (3) bekezdése értelmében a *társadalmi megbízatású alpolgármester havonta költségtérítésként a számára megállapított tiszteletdíja összege (351.000.- Ft) 15 %-ára jogosult akkor, ha nem mond le a tiszteletdíj egy adott összegéről.*

Az alpolgármester költségtérítése havi összegét az önkormányzat adott évi költségvetése terhére kell teljesíteni, ezért kezdeményezem annak határozatba foglalását. Javaslom szükséges intézkedésként elrendelni a kifizetésre vonatkozó teendőkre való felhívás kiadását is.

**Tisztelt Képviselő-testület!**

Indítványozom az előterjesztésbe foglaltak megvitatás utáni változtatás nélküli elfogadását és annak határozatba foglalását.

C s a n y t e l e k, 2024. október 07.

Tisztelettel:

.................................................................

Erhard Gyula

polgármester

**……./2024. (X. .. ) Ökt határozat**

**Tárgy:** *Alpolgármester tiszteletdíjának megállapítása, költségtérítés összegének rögzítése*

**H a t á r o z a t i javaslat**

**„A”**

1. Csanytelek Község Önkormányzata Képviselő-testülete **........................ társadalmi megbízatású alpolgármester havi tiszteletdíját bruttó 351.000.-Ft-ban** (azaz: háromszáz-ötvenegyezer forintban**) állapítja meg 2024. október 11. napjától a képviselő-testületben viselt alpolgármesteri megbízatása idejére** a Magyarország helyi önkormányzatairól szóló 2011. évi CLXXXIX. törvény 80. § (1) bekezdésében foglaltak szerint eljárva**.**

**„A”**

1. Csanytelek Község Önkormányzata Képviselő-testülete rögzíti, hogy ..................társadalmi megbízatású alpolgármestert havi bruttó **52.650.-Ft** (azaz**:** ötvenkettőezer-hatszázötvenforint) **költségtérítés** illeti meg, (amely az alpolgármester tiszteletdíjának 15 %-a) a Magyarország helyi önkormányzatairól szóló 2011. évi CLXXXIX. törvény 80. § (3) bekezdésében foglaltakat alapul-véve, **2024. október 11. napjától a képviselő-testületben viselt alpolgármesteri megbízatása idejére**

**„B”**

1. Csanytelek Község Önkormányzata Képviselő-testülete tudomásul veszi .......................... *társadalmi megbízatású alpolgármester* által - a Magyarország helyi önkormányzatairól szóló 2011. évi CLXXXIX. törvény 80. § (2) bekezdésében rögzített jogán eljárva tett -, a *tiszteletdíj összegéből a lemondó nyilatkozatában feltüntetett összegéről* való *lemondását,* és rögzíti, hogy ............................. **társadalmi megbízatású alpolgármester havi tiszteletdíját bruttó ............-Ft-ban** (azaz: ..............forintban) **állapítja meg 2024. október 11. napjától a képviselő-testületben viselt alpolgármesteri megbízatása idejére.**

**„B”**

1. Csanytelek Község Önkormányzata Képviselő-testülete rögzíti, hogy .......................... társadalmi megbízatású alpolgármestert havi bruttó **..............** (azaz: ................. forint) **költségtérítés** illeti meg (amely az alpolgármester tiszteletdíjának - .- Ft- 15 %-a) a Magyarország helyi önkormányzatairól szóló 2011. évi CLXXXIX. törvény 80. § (3) bekezdésében foglaltakat alapul-véve, **2024. október 11. napjától a képviselő-testületben viselt alpolgármesteri megbízatása idejére.**

**„A/B”**

1. A Képviselő-testület felkéri Kató Pálné jegyzőt, hogy gondoskodjon a társadalmi megbízatású alpolgármester tiszteletdíja és költségtérítése havi összegének az önkormányzat adott évi költségvetése tervezésekor való beállításáról és a további szükséges intézkedések megtételéről (tiszteletdíj és költségtérítés kifizetéséről) a hatályos vonatkozó jogszabályokban foglaltak szerint eljárva.

Végrehajtás határideje: azonnal és folyamatos

Végrehajtásért felelős: Kató Pálné jegyző és általa

Tápainé Karkas Krisztina a Hivatal Adó- és Pénzügyi Iroda Vezetője

Beszámolás határideje: soron következő képviselő- testületi ülés

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)

- ..........................................alpolgármester

- Erhard Gyula polgármester

- Kató Pálné jegyző és általa

- Tápainé Karkas Krisztina a Hivatal Adó- és Pénzügyi Iroda Vezetője

- Irattár