**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/1473-6/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. októberi alakuló ülésére**

**Tárgy:**  *az Alpolgármester eskütételéről tájékoztatás*

**Tisztelt Képviselő-testület!**

Tájékoztatom Önöket arról, hogy a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 79. § (2) bekezdéséből és a 74. §-ban foglaltakból vezethető le az *alpolgármester eskütétele kötelezettsége.*

Függetlenül attól, hogy az Alpolgármester, mint települési képviselő, az alakuló ülés napirendje keretében már esküt tett, a *titkos szavazással, minősített többséggel megválasztott Alpolgármester,* e minőségében is esküt kell tegyen a képviselő-testület előtt, melyet a Polgármester úr vesz ki.

Az eskü szövegére a Polgármester úrra írtak az irányadók, így az eskü szövege megegyezik az általa letett eskü szövegével, tehát az Mötv. 1. melléklete szerint az

alpolgármester esküjének szövege

*Én,* **……………..***becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; alpolgármesteri tisztségemből eredő feladataimat* ***CSANYTELEK KÖZSÉG*** *fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.*

*Isten engem úgy segéljen!*

Az esküokmányt az alpolgármesternek is alá kell írnia, amely az alakuló ülés jegyzőkönyvének mellékleteként csatolandó.

**Tisztelt Képviselő-testület!**

Indítványozom az előterjesztésben foglaltak határozat hozatala nélküli tudomásulvételét.

C s a n y t e l e k, 2024. október 07.

Tisztelettel:

............................................................

Kató Pálné

jegyző